text:
Ultimo simannan fraccion di AVP a bishita varios crèche pa haya un bista di e trabounan na un crèche y kico tur e programa ta encera.
E ley di structuracion di nos crèchenan ta na Parlamento di aña pasa y probablemente lo wordo trata e luna aki.
E structuracion ta encera cu cada crèche mester mantene su mes n’e rekisitonan basico pa habri un crèche, mester tene cuenta cu servicio , higiena, siguridad, e desaroyonan personal di cada mucha y un aspecto cu ta hopi importante t’e aspecto di control cu lo tuma luga regularmente den futuro.
Cuido di mucha ta un trabou hopi responsabel y e meta ta pa cada mucha haya e cuido mas optimal cu un crèche por brinda riba tur e areanan di desaroyo.
E meta di e bishitanan tabata pa haya feedback di e hendenan cu ta guia un crèche y pa scucha kico ta bayendo bon y kico ta e puntonan di mehoracion.
Fuera di esey nan opinion pa cu varios aspecto den e ley a wordo scucha p.e. e cantidad di mucha pa cada leidster segun nan edad, estudio di kinderopvang leidster etc., segun Lorna C. Jansen-Varlack.
E informacion aki ta hopi valioso pa fraccion di AVP pa wak unda mester bin cu cambio of adaptacion den cierto parti di e ley si ta necesario. Nos por a tuma nota cu tin diferencia di prijs na cada crèche, pero basicamente e programa ta cuadra hopi cu otro.
Loke tabata notabel den cada un di crèchenan tabata e pasion, e pasenshi y e dedicacion p’e trabou di cada un di e leidsternan.
Fraccion di AVP kier a gradici e gerente di e crèchenan cu a tuma tempo di nan trabou pa reuni cu fraccion y pa cu e recorido di e crèche.
Nos ta spera cu e aprobacion di e Ley di Crèche lo duna e resultado cu tur partner kier cu ta mehoracion di e calidad di cuido en general y lo ta na beneficio di nos muchanan entre 0 y 4 aña.
Cuido y e educacion di e muchanan di e edad aki ta rekeri un bon cooperacion entre e leidster, mayor y otro instancianan y fraccion di AVP ta spera cu e introduccion di e ley aki lo promove esaki, di acuerdo cu sra. Lorna C. Jansen-Varlack.


c: text/html

text:
E Resultado Clasificatorio Carifta 2015 ta cla pa download. Pabien na tur esnan cu a drecha nan tempo y a logra clasifica. Danki na tur e mayornan cu a pone nan mes disponibel pa fungi como timer/official.
Click aki pa download e Psych sheet Clasificatorio 2015.
Pabien ta bay na Flory Kock y Lucien Peterson cu ta bay cu e titulo di Most Valuable Swimmer pa aña 2014. Diabierna 6 di februari 2015 tabata tin e evento annual unda cu pa di 12 biaha ta entrega…
Click aki pa haya e invitacion pa e Campeonato Clasificatorio 2015. Summons Clasificatorio 2015
Click ariba e link aki pa haya e invitacion pa e Awards Night 2015. Invitacion Awards Night 2015

robotstxt: allowed

filter: keep


text:
Cu gran alegria nos a lanta awe sabiendo cu nos no ta nos so. Cu Abo Tata ta yena nos cu Bo amor y cu nos por conta awe atrobe cu Bo Palabra. Danki Tata pa tanto bondad y generosidad. Bo Palabra ta bisa nos awe cu no ta basta cu nos tin un encuentro cu e Palabra di Dios solamente pero nos mester aplike den nos bida tambe di tur dia. Solamente ora nos scucha e Palabra y pone den practica nos por tin un alegria cu ta perdura y cu ta compaña nos cada dia. Si enberdad nos ta laga e Palabra di Dios bira realidad den nos bida, nos sa cu nos ta yama pa cumpli cu cada un di e mandamentonan cu Señor a ecomenda nos. Y ora nos cumpli cu nan nos tin un bida den abundancia, un bida di gracia cu ta haci nos biba den un comunion cu Dios y cu nos rumannan. E Palabra di Dios ta haci nos sinti tur e amor di un Tata cu ta recorda cada un di nos cu nos no ta nos so, cu E mes ta nos siguridad y fortaleza. Nos curazon mester ta e tereno unda e simia di e Palabra di Dios ta duna fruta na abundancia y e simia ey nos mester sembre den e curazon di hopi mas rumannan cu ainda no a conoce e amor di Tata( Mat.13,18-23 ) Danki Tata Santo cu nos por conta cu Bo cada momento di nos bida. Amen.
Orashon di dia 28 juli 2017
Posted in Orashon di Dia


text:
Gastunan di un studiante na Hulanda
Kada studiante tin nan debernan finansiero
Na Antias, si bo ta biba den kas di bo mayornan, bo a kustuma ku nan ta kubri tur gastunan ku tin di haber ku bibienda, komestibel, paña, ètc. Sí bo a skohe pa bin studia na Hulanda, esaki ta bai ta diferente. Sigui Lesa…
Laga nos tende bo bos!
Laga nos sa kiko abo ta haña importante.
Studia na Hulanda tei pa informa abó tokante studiamentu na Hulanda.
Komo ku nos ke pa bo ta bon informa riba e preguntanan ku bo tin, nos di Studia na Hulanda ta desea di sa, ki tipo di informashon abo lo ke haña. Sigui Lesa…
Like nos riba facebook!
Nos ta riba facebook també!
Nos di Studia na Hulanda ta kontentu ku boso komo bishitante di nos website. Nos sá ku e informashon ku bo haña riba e site aki ta di gran ayudo pa kada di un di boso. Sigui Lesa…
Strès durante estudio
Kiko strès ta i kiko bo por hasi kune?
Hopi studiante ta eksperensha strès durante nan estudio. Sea bo ta den examen klas òf nò, strès por bati na bo porta ora e preshón di estudio subi i bira hopi. Esun por eksperensha strès mas ku e otro. Sigui Lesa…
Démotiva
Démotivashon
Den komienso di aña eskolar bo ta kuminsa skol ku yen di smak i animo. Kla pa ranka sali i duna 100% di bo banda, pa alkansa bo meta. Sigui Lesa…
Uitstelgedrag
Abo tin uitstelgedrag?
Uitstelgedrag
Kiko ta uitstelgedrag? Esaki ta simplemente ora ku bo ta schuif bo kosnan di hasi kada bes pa e siguiente dia. Ora ku e momentu yega pa hasi e tarea, bo ta bolbe schuif e. “Mayan sí mi ta hasiele”, bo ta bisa. Sigui Lesa…
Problema durante di estudio
Studiantenan pór konfronta nan mes ku algun problemanan durante estudio
Studiantenan na Hulanda pór konfronta nan mes ku algun situashonnan ku ta wordu okashona dor di diferente faktornan durante nan estudio. Sigui Lesa…
Tep pa mayornan, pa guia e hoben den preparashon pa Hulanda
Abo mayor, mester ta un gran sosten pa bo yu, den su preparashon pa Hulanda
No ta fasil pa un mayor, na momentu ku su yu tuma e desishon di bai studia na Hulanda. E por ta un desishon duru ku tin ku wordu tumá, teniendo na kuenta ku e futuro di kada yu. Sigui Lesa…
Notisia bindend studieadvies
Tin posibel kambionan tokante bindend studieadvies
Segun notisia; si ta pa minister di enseñansa, kultura i sensia Jet Bussemaker (PvdA), e lo a desea pa den korto tempu, ku tur hbo i universidatnan na Hulanda, por duna un “negatief bindend studieadvies” den 2e i 3e jaar tambe. Sigui Lesa…
Bindend studieadvies
Kiko ta Bindend studieadvies (BSA) ?
Bindend studieadvies, ta na momentu ku den bo promé aña di bo estudio,bo ta risibi un advies di bo skol, ku si bo tin mag di sigui ku bo estudio si òf nò. E advies aki tin di haber ku e kantidat di puntonan ku bo a haal durante di bo prome aña eskolar. Sigui Lesa…
- « Prome
- 1
- 2
- 3
- Siguiente »


text:
The Beatles
The Beatles tabata un banda di rock Ingles, formá na Liverpool aña 1960, anto un di e bandanan mas famoso i aklamá den e historia di musika Pop. For di 1962 e grupo tabata konsisti di John Lennon (guitara, i vokal), Paul McCartney (guitara bas, i vokal), George Harrison (guitara prinsipal i vocal) anto Ringo Starr (drum, i vokal). Ku su raisnan di skiffle i rock and roll di añana 50', e grupo a traha despues riba varios otro genero musikal di Pop pa ballad i rock psychedelic, hopi biaha inkorporando Musiko Klasiko anto otro elementonan den manera inovativo. Nan popularidat enorme ku a kuminsa ku e tempu di "Beetlemania", a transforma ora nan kantikanan a krese den sofistikashon. E grupo a wordu mira komo e enkuerpashon di idealnan progresivo, mirando ku nan influensia a extendi den e revolushonanan social i kultural di añana 60'.


text: Ayera merdia a yega Hulanda for di Buenos Aires, Argentina, e hungado nobo pa AFC Ajax, esta Nicolas Tagliafico. E futbolista a hunga pa CA Independiente y a debuta den e team nacional Argentino na 2017. Esaki segun e fuente Telegraaf di Hulanda. E futbolista di 25 aña di edad mester pasa algun test medico ainda, pero Ajax ta laga sa den e relato cu nan ta spera cu Tagliafico por cuminsa hunga mas pronto cu ta posibel. “Mi ta hopi orguyoso cu mi ta bay hunga pa AFC Ajax”, e Argentino a declara. Tagliafico a haya un contract pa 4 aña y mey, y a costa Ajax 4.5 miyon Euro.


text:
WILLEMSTAD – Minister demisionario Eugene Rhuggenaath a anunciá cu InselAir a yega na un acuerdo di intencion cu doño di Avianca Holdings, Synergy Aerospace di Brasil, pa explorá e posibilidad p’e grupo di Avianca bira partner stratègico di InselAir, p’asina segurá continuidad di operacion di InselAir.
Partidonan a cumbiní pa yega na convenio temporal aki dos siman y un acuerdo final den 4 pa 6 siman.
Sr. Rhuggenaath a confirmá cu mirando e urgencia pa stabilisá InselAir y salbaguardiá conectividad aereo y cuponan di trabou. E dos partidonan a firma y Minister Rhuggenaath tabata testigo.
Gobièrno di Còrsou ta financiando gastonan operacional di InselAir cu e meta pa yuda stabilisá e compania, bou di condicionnan estricto.
Asina por traha riba un plan di stabilisacion siguí pa un business plan di mas aña p’e compania.
E financiamento no ta intencioná pa cubri debenan di InselAir (tampoco pa accionistanan) y a haci un apelacion na tur creditor pa wanta cu cobransa di nan debe te despues cu e compania stabilisá.
InselAir na su turno mester a cumpli cu tur gasto coriente. Actualmente InselAir no tin remplasante riba e rutanan aki. (No completamente corecto pasobra Divi ta bula tur dia entre e islanan).
Pa lanta otro aeroliña por tuma mínimo 6 luna y hasta te cu 5 aña pa motibo exigencianan manera licencia y tratadonan internacional.
Mientrastanto pueblo di Còrsou lo keda sin coneccion cu entre otro Aruba y St. Maarten, y hasta cierto grado cu Bonaire.
Tambe a scoge pa intervení pa garantisá seguridad di e pasaheronan local y internacional y garantisá e mas tanto cupo di trabou posibel.


text:
E siman aki Minister di Asuntonan Social, drs. Paul Croes tabata e honor y satisfaccion di por a realisa e reapertura di e sucursal di Departamento di Asuntonan Social na San Nicolas. Na e ocasion special, Minister Croes a felicita directiva y personal, pero tambe usuarionan pa e espacionan nobo, facilitando
Day: February 1, 2017
Miss Aruba, Charlene Leslie a haya un caloroso bon-bini
Minister Hooyboer-Winklaar ta logra acuerdo cu Bishop’s University na Canada pa scholarship di $4000 pa aña pa studiantenan di Aruba
Recientemente, Minister Hooyboer-Winklaar di Enseñansa y Famia a logra formalisa un acuerdo importante cu Bishop’s University di Quebec, Canada. E acuerdo aki ta e di tres cu ta keda formalisa entre pais Aruba y un instituto di Enseñansa Superior na Canada. E acuerdo aki ta habri porta pa varios intercambio entre
MEP na AVP: MEP ta presente den tur reunion
Director Interino nobo pa Fundacion Cas pa Comunidad Arubano (FCCA)
Desde awe prome di februari 2017, a keda apunta como director Tecnico y Comercial interino di FCCA señor Edwin Tromp, kende conhuntamente cu señora Maria Cristina Laclé director Financiero y Asuntonan General ta forma e Hunta di Maneho. Despues cu pa casi dos luna un miembro di Hunta di Supervicion di
Parlamentario Clarisca Velasquez (AVP): MEP no tin solucion ni pa nan mes partido corda pa pais Aruba
Empleado di Lotto celebrando aniversario di 10 aña
Departamento di Salud Publico ta informa: Cambio den orario y dia pa aplicacion di vacuna contra Gele Koorts
Seccion di Malesanan Contagioso di Departamento di Salud Publico (DVG) ta informa comunidad cu e orario y dianan pa busca vacuna contra “Gele Koorts”, esta Keintura Geel lo conoce un cambio. Vacuna contra “Gele Koorts” lo wordo aplica cuminsando 31 di januari 2017 solamente riba dialuna, diamars y diaranson di 9’or


text:
Pa “Inspectie Leefomgeving en Transport”(ILT), e problemanan cu a surgi na InselAir ta parce di ta basa riba un maneho dejado, tanto cerca e compania di aviacion mes como cerca Departamento di Aviacion Civil, cu mester a actua mas tempran of mester a haci controlnan mas estricto, profundo y documenta.
Na final no tabata por otro cu pone un prohibicion di buelo pa ambos flota cu e compania di aviacion ta dispone di dje: MD-80 y Fokker 70.
Hulanda tambe a prohibi su funcionarionan pa bula cu InselAir.
Na momento cu e delegacion di ILT tabata na Aruba, nan a combersa cu funcionarionan di DAC kendenan a splica cu nan a reuni cu gerencia di InselAir Aruba riba e causanan di tur e problemanan tecnico cu nan a bin ta experenciando.
Na opinion di DAC, esakinan ta: Mantencion inadecuado di avionnan; e hecho cu no a ehecuta un modificacion cu a wordo conseha dor di fabricante di e avion y e hecho cu nan tin poco di bisa den e uzo di e recursonan (avionnan).
Pa InselAir por cuminsa uza e avionnan, DAC a pone algun condicion cu nan mester cumpli cu nan. InselAir Aruba ta laga su avionnan wordo manteni dor di e seccion di mantencion di InselAir International na Corsou, cu no ta funciona debidamente.
A duna nan un luna di tempo pa haci e mantencion of busca un otro compania pa haci e trabou pa nan.
Den un otro inspeccion cu DAC a haci no a descubri deficiencianan severo den otro partinan di e empresa di InselAir Aruba, manera estudio di pilotonan, ehecucion di buelonan, of aplicacion di areglonan di trabou y descanso.
Pero ILT ta bisa cu e supervision riba operacion di e avionnan ta wordo parcialmente haci dor di DAC pa cual motibo e deficiencianan no a wordo señala.
Y remarcable tambe ta cu mayoria di e problema descubri dor di DAC dor di e inspeccionnan tin di haber cu e aspecto tecnico.
Den e raport tambe ta wordo menciona cu banda di e aspecto di seguridad di buelo, ta hunga un rol tambe e interes di Aruba den tur e evaluacionnan ora di tuma un decision.
“Transporte aereo pa y for di e isla ta importante pa turismo y p’e poblacion local, y decisionnan di DAC lo por tin un efecto directo y negativo riba esakinan.”
Pero na mesun momento nan ta core bisa cu no tin indicacion cu DAC no ta completamente neutral, pero cu si por papia di un relacion cordial y di interes cu companianan di aviacion.
Durante un bishita di e delegacion na InselAir Aruba a constata cu no solamente den mantencion di avionnan tin riesgo di seguridad, pero tambe den operacion di e buelonan.
Nan ta menciona e maneho di documentonan, follow-up cu descubrimentonan di cosnan interno y estudio di pilotonan.
For di e sistema di calidad y relato di gerencia ta resulta cu e problemanan aki ta mas cu 2 aña conoci serca gerencia, pero nunca a percura pa un solucion adecuado.
Pero mas remarcabel ta cu e problemanan aki nunca a wordo señala dor di DAC y cu e departamento aki a tuma un decision den un fase hopi laat.
Den e sentido aki nan ta bisa cu e sistema di supervision no ta suficientemente bon. Durante e bishitanan na InselAir, DAC a informa cu lo no permiti nan bula te ora cu nan haya un recertificacion.
Ta basa riba tur e problemanan na InselAir Aruba y e sistema di control un poco deficiente di DAC a dicidi cu lo firma un protocol di cooperacion cu Hulanda pa yuda pone e departamento aki al dia.


text:
Esaki t’e di 9 edicion di Arte Palabra organisa pa Departamento di Cultura, unda ta en curasha e hobennan entre 13 aña y 18 aña pa trece nan arte di palabra dilanti, e arte di declamacion, e arte di vocifera bo pensamento den un poesia, cuenta cortico of storia.
Un total di 25 participante den representacion di 6 diferente scol a trece lo mihor cu ta ensera den nan curason den declamacion cu a pone varios di esnan presente pensa, reflexiona y laga un lagrima of mas cay.
Mayrien Correa, den representacion di Colegio Arubano V4D, a participa den categoria A, cu e poesia existente di e autor Salomon Rodrigues do Vale, titula Danki.
Dignairy de Vos, den representacion di John Wesley College, Klas 1B, a participa den e categoria B, cu e poesia Mi Curason, cu ta un propio composicion.
Daisy Koolman., den representacion di Mon Plaisir College, a participa cu e poesia “Lama” un propio composicion.
Sonella Cardenas, Colegio Arubano, Klas 1A, a participa den e categoria B, a participa cu e poesia “Boca Dushi”.
Teric Pieternella, Johnn Wesley College, Klas 1A, den categoria B, a trece e poesia AMOR.
Aishley Kransen, Colegio San Antonio, Klas 1A, a participa den e categoria B, cu e poesia “Dora cu Corona”.
Nayely Arends, Ceque College Mavo, Klas 1B, a participa den Categoria B cu e poesia scirbi pa Glory Salazar Ozuna, “Curason Herida”.
Jaysid Mercado, Colegio San Antonio, Klas 1E, a participa den Categoria B, cu propio inspiracion “Mi docente Bruha”.
Jursey Maduro, Colegio San Antonio, Klas 1D, a participa den categoria B cu e propio inspiracion “Campeon mi kier ta”.
Den categoria C, Belen Claessens Messeguer, a trece su propio version, Colegio Arubano, Klas V4D, e poesia HOGAR.
Jayson Anthony tambe a participa den categoria C, cu e poesia Jayson su Bida, John Wesley College, Klas 3B. cu un inspiracion propio.
Rafael Garcia, EPI, Klas 3-6, tambe den categoria C, a participa cu e poesia Ami, Abo y E.
Sigmar Willems, Colegio San Antonio, Klas 3B a participa tambe den e categoria C, cu e inspiracion propio “Mi ta wak, mi ta wak”.
Tai – Kong Trimon, EPI, Poesia original Klas 3-6, a participa den categoria C cu “A”.
Shaniqua Jones, den e categoria C, John Wesley College, Klas 3A cu e poesia “Mi fantasia den un poesia”.
Victoria Mathilda, EPI, klas 3-6, tambe a participa den e Categoria di Poesia original, cu e poesia titula “Luz di Strea Paga”.
Carlos Croes, Colegio San Antonio, Klas 3B, a participa den e Categoria C cu e poesia propio “E Telefon”.
Anais Orman, Colegio Epi, Klas 3-6, a participa cu e inspiracion propio “No Husgami”.
Oriana Baez, den representacion di Maria College, Klas 4, den categoria C a trece e inspiracion propio “Stop di Mishi Cumi”.
Jennessa Croes, Colegio San Antonio, Klas 3D, a participa cu e poesia “Dos placa di Palabra”.
Den categoria D, cual ta storia, Elaine Moreno a trece e poesia: “E sero cu tabata yora” den representacion di John Wesley College, Klas 1A. Basa riba un storia di berdad.
Charlie Hill, di Ceque College Mavo 2C, tambe a participa den e categoria E, cu e storia “E poder di Pakico”.
Gisela Solognier, John Wesley College, Klas 1A, a trece e storia “Carnaval”.
Maria Valentina Pieternella, a participa cu e storia CURASHI, inspiracion propio, den representacion di Ceque College Mavo, Klas 1B.
Shantal Marin, John Wesley College Klas 1A, den Categoria E, a participa cu e storia propio “Aaron y e mucha muhe den blanco”.
Den e categoria E, Storia Cortico original, Rafael Garcia a trece dilanti e cuenta di propio inspiracion “Aruba, nos deseo”.
Despues di deliberacion di e miembronan di hurado e Ganadonan di Arte di Palabra 2017 a resulta den; Categoria A; Poesia existente: Mayrien Correa, Mon Plaisir College, klas 1-2.
Categoria B; Poesia Original: 1. Aishley Kransen, Colegio San Antonio, klas 1-2; 2. Jaysid Mercado, Colegio San Antonio, klas 1-2; 3. Nayeli Arendsz, Ceque College, klas 1-2.
Categoria C, Poesia Original: 1. Anaïsa Orman, Colegio EPI, klas 3-6; 2. Rafael Garcia, Mon Plaisir College, klas 3-4; 3. Tai-Kong Trimon, Mon Plaisir College, klas 3-4;
Categoria D, Storia existente: Nihil ningun.
Categoria E, Storia Original: 1. Charlie Hill, Ceque College, klas 1-2; 2. Maria Pieternella, Ceque College, klas 1-2; 3. Shantal Marin, John Wesley College, klas 1-2 .
Categoria F, Storia Original: Rafael Garcia, Mon Plaisir College, klas 3-4.
Y ganador absoluto: Anaïsa Orman, Colegio EPI, klas 3-6.
Esnan cu ta bay Corsou pa Arte di Palabra ABC ta: Anaïsa Orman; Charlie Hill; Rafael Garcia;
Aishley Kransen; Jaysid Mercado; Tai-Kong Trimon.
Pabien na tur e ganadonan. Exito n’esnan cu ta bay Arte di Palabra ABC riba dia 9 di april 2017 na Corsou.


text:
Stichting Middelbare Onderwijs Aruba (SMOA) no a logra convence Minister di Enseñanza, Michelle Hooyboer Winklaar pa acepta e candidato cu nan a haya pa bira Rector di Colegio Arubano, no a keda SMOA otro, pa cuminsa un proceso full di nobo.
Minister Michelle Hooyboer Winklaar no a bay di acuerdo pa paga e subsidio pa por a paga e Rector, y despues cu SMOA a perde un caso sumario cu nan a entama contra e mandatario, no a keda SMOA otro di cuminsa e proceso pa haya un Rector cu mester cuminsa traha na inicio di e Aña Escolar nobo, 2017-2018.
Nos por a compronde cu Gobierno kier mira un yiu di tera den e funcion ey, pesey ta incomprendible cu for di tur esnan cu a solicita, SMOA no a haya uno cu e calificacionnan.
Y asina a bin cu un persona cu ta pensionado caba na Hulanda, siendo cu na Aruba tambe tin docente pensiona cu por haci e trabao.
For di despues cu Colegio Arubano a despidi di Rector Timmermans, SMOA no a logra haya un reemplazante, manera Gobierno lo desea.
Maske cu Presidente di SMOA, Bart Kool, si ta haya cu nan a logra haya un persona perfecto p’e funcion, pero no pa Ministerio di Enseñanza, e.o. pa motibo di su edad.
Como tal SMOA no por a sera un contracto final cu e persona cu nan a haya y selecta.
Gobierno na tur momento a insisti cu mester logra busca un persona local p’e funcion, siendo cu SMOA ta insisti cu esey ‘ainda’ no ta posibel.
Den e proximo posibilidad por garantiza cu un local, yiu di tera por bira Rector di Colegio
Arubano. Ban mira si tin interes awor for di nos docentenan cu ta dispuesto pa asumi e funcion aki di Rector di Colegio Arubano.


text:
ORANJESTAD - Despues cu luna pasa e promer piedra oficial a ser poni na e Cas di Lions na Jan Flemming, Aruba Lions Club ta sigui cu su campaña di promocion pa rifa di e Cas. Awor nan tin un post nobo riba facebook pa e luna di April. E post nobo aki ta dedica completamente na nos su Mahestad Rey Willem Alexander kende dia 27 April ta celebra su cumpleaños. Publico mester djis like e page, duna un comentario felicitando nos Rey y share esaki. Pa fin di luna di April lo saca e ganado di 5 ticket pa e rifa di e Cas. E Ganador pa luna di maart a keda den persona di Hydeline Chirino di San Nicolas.Riba e potret por mira Hydeline ta ricibiedno su 5 ticketnan for di Lion Magaly Franken, Chairlady di e comision di Rifa y Lion Gerardo Figaroa encarga cu miembrecia y PR. Un recordatorio ta bay pa un y tur pa cumpra e rifa di Cas di Lions na tur Station di Gasolin di Citgo, miembronan di Lions y tambe na oficinanan di loteria rond Aruba.
(ADVERTORIAL)
ORANJESTAD – Diabierna anochi a tuma lugar e eleccion di Prins y Pancho di Aruba su carnaval 2018 den tur categoria.
ORANJESTAD - Diaranson anochi, Stichting Musica a organisa e registracion pa Aruba Caiso & Soca Monarch 2018. E registracion di Tumba Contest y Aruba Caiso & Soca Monarch a tuma lugar hunto na Centro di Bario Brazil. Varios participante y band leader a acudi pa asina finalisa nan registracion na e grandioso festival, cu sigur ta un di e eventonan durante e temporada di Carnaval cu ambos musico y publico ta anticipa p’e. Tabata bunita pa experiencia e modo cu varios banda y musico a yega na e registracion uniforma y algun hasta cu fanfaria y brassband cual a haci e anochi aun mas special.
ORANJESTAD - E aña aki diadomingo 14 di Januari lo tuma luga e Boatfest 2018 cu cerbes Chill, unda botonan lo yega hunto y tur hende lo pasa un rato ameno. Algun aña pasa a inicia e Boatfest di cual e aña aki Brouwerij Nacional Balashi ta participa pa di 3 aña na e evento aki. E Boatfest a cuminsa algun aña pasa ora cu e tabata Aruba Boat Trip conhunto cu Varadero. Pa por participa na e evento, lo tin un reunion cu e capitannan di boto pa repasa e puntonan importante.
ORANJESTAD - Manera ta conoci, durante luna di december 2017 SETAR a lansa su campaña “Share your Joyous moments” den cual e clientenan ta comparti nan momentonan di alegria pa por gana premionan atractivo. Durante e programa popular carnavalesco “DEN DJE” na Telearuba, SETAR a haci entrega di regalo na dos di e ganadornan. Nathan Berkel a gana Afl. 1000 na gift certificate di Maduro Travel y Natasha Pietersz a gana Weekend Stay pa 2 persona (all inclusive). E otro ganador ta J. Soliana cu a gana un SETAR Gift Certificate na valor di Afl. 250.
ORANJESTAD - Den e campaña di fin di aña SETAR kier a realisa algun soño di su clientenan. Tur cliente cu a haci uzo di un of mas promocion di e campaña a ricibi un “Wish Tag”. Riba e “Wish Tag” aki e cliente a pone un di su deseonan y a colg’e den un di e “Wish Tree”nan cu tabata situa den cada Teleshop y na SETAR Store.


text:
Pueblo di Corsou a papia, unda cu e resultado di eleccion di diabierne ultimo, a keda demostra cu nan kier tranquilidad.
Nan kier un gobernacion di 4 aña y nan no kier mira mas bulador di cura.
Pesey mes, partido PAR cu Eugene Rhuggenaath a haci e diferencia, ora cu nan a resulta e partido ganador, cu 6 asiento.
PAR ta ser sigui pa partido MAN cu 5 asiento y MFK tambe cu 5 asiento, pero cu menos voto.
Esaki ta indicacion cu e proximo Prome Minister di Corsou lo bira, Eugene Rhuggenaath. Maske te n’e momento aki nos no sa si e t’e votgetter mas grandi di Corsou.
Segun conocedornan di materia politico di Corsou, ya ta papia di un Gobierno forma pa PAR, MAN, cu 11 asiento y pa fortifica e base, lo pidi sea PIN di Suzy Camelia Romer cu tin un asiento y/of cu partido Movemento Progresista di Marilyn Moses, cu tambe tin asiento. Si traha cu e dos partidonan aki, e proximo Gobierno por tin sosten di 13 asiento.
Esnan cu lo forma e proximo Gobierno, no ta mira pa traha cu MFK, ni tampoco cu Korsou di nos Tur di Amparo Santos. Tampoco lo traha cu Partido Soberano cu a saca un asiento.
Pueblo di Corsou asina a castiga e.o. PNP, cu no a haya ningun asiento, pasobra PNP su dirigencia no tabata kier pa Suzy Romer encabesa e lista y awe tin cu carga cu e consecuencia, di bira e gran perdedor despues di 65 aña di fundacion.
Omayra Leeflang di Un partido Husto lo no bolbe tampoco den Parlamento. Pa no papia mes di FOL cu a uni cu PAN, sin por a logra un asiento.


text:
WEB tin ekiponan cu por wordo modifica pa traha espacio pa gas. Segun director y CEO di WEB Aruba NV, Luis Oduber. E ta sigui splica cu na momento cu logra un contract, por dura un aña prome cu e gas yega Aruba y durante e aña ey tin algun ekipo cu por converti.
Ta papiando di rond di un tiki mas di 40 of 45 Megawatt, di produccion cu lo por tin dentro di un aña cu por cuminsa bay riba gas. E sobra lo bay evalua con lo bay bin cun’e. Tin diferente indicativonan di prijs pa ekiponan nobo y una bes cu e ta mas concreto lo por bay fiha prijsnan mas concreto pa cuminsa riba e proyecto eynan.
Inversion: Varios proyecto di WEB Aruba N.V lo keda cla e aña aki
Posted by 24ora on Monday, January 8, 2018
Utilities ta keda doño di WEB, cu na final Gobierno di Aruba ta doño. Na momento cu decisionnan grandi bin, e proyecto riba su mes ta rekeri inversionnan grandisimo. Naturalmente tin cu haya aprobacion di nan raad, den e caso aki di Utilities y Gobierno mester sa ki direccion ta tumando y kico ta bay ta e consecuencianan. Sea e ta un aumento, reduccion, stabilidad. Tin hopi factor cu no por cuantifica ainda na e momentonan aki. Por ehempel por menciona riba e gastonan di mantencion mester reduci substancialmente, pero no tin e diferencia ainda. Na momento cu bay over riba gas, lo bay cuantifik’e. Tur indicacion ta, papiando cu otro companianan cu a haci e cambio eynan caba, e gastonan di mantencion ta reduci drasticamente y sin menciona medio ambiente tambe cu ta bay ta un alivio grandi, segun Oduber.


text:
ORANJESTAD(AAN): A tuma luga e traspaso di PAAZ pa Fundacion Respaldo y director di hospital dr. Horario Oduber Hospital, Ezzard Cilie y tambe minister di salubridad publico, Dangui Oduber, tabata tey presente. Esaki, segun Cilie tabata un momento historico, tanto pa hospital como gobierno, den cual cu a cumpli cun’e.
A firma un acuerdo di traspaso, den cual Hospital ta bay traspasa e parti psikiatrico cu semper a cay bao di nan, ta bay den e e Instituto nobo aki cu ta bay bira mucho mas specifica den cuadro di e cuido psikiatrico na Aruba.
PAAZ ta tempo pasa, por lo menos 15 aña. Por a corda e mesun director actual, nan a cera cabes cu tin cu bay papia cu e minister di salud, kende tabata sr. Booshi Wever e tempo ey, y a pidi’e pa por fabor yuda pasobra e forma cu e cuido psikiatrico ta, no ta bon, e no ta yega na e cuido necesario cu e poblacion Arubiano tin mester.
Cilie a mencion’e pa no kere cu di un dia pa otro esaki a bin. Pero tin mas cu 15 aña a traha riba dje. Cilie ta contento cu esaki. Pa e pueblo Arubiano e ta nifica un mehoracion di cuido, pa e categoria special aki na Aruba, den cual tin masha hopi pa haci. Esey no ta zona desconoci tampoco, cu mester haci algo.
Tambe Cilie ta recorda cu algun aña pasa tabata tin un caso tristo, den cual un hende a logra mata su mama, su tata, su ruman y tabata un hende cu tabata sufri, tabata tin un malesa psikiatrico y locual e tempo ey a dal duro, ora cu e persona aki a bay dilanti di hues. Tin cu corda e persona aki tabata malo y a causa e crimen aki.
E hues e tempo ey a bisa cu e no por pone e responsabilidad completamente riba e persona aki, pasobra e comunidad Arubiano tambe ta co-responsabel pa e situacion cu nos tin aki. Cu otro palabra, cu no tin institutonan of instituto adecua pa trata hendenan cu ta malo asina. Cu el a comete un crimen, ta berdad. Pero no tin cu lubida cu e tabata malo y e tempo ey no tabata tin e cuido adecua pa duna e persona.
Bisando esey, Cilie ta realisa con importante y con contento nan como dirigentenan ta. Awor aki, e minister tambe sigur ta contento. Ta un paso hopi grandi ta tuma pa e futuro y tin tur confianza cu esey lo bay bira miho, pero tambe e ta un parti cu no a duna suficiente atencion den pasado y awor aki ta bay e rumbo aki.
E organizacion aki ta nobo, pero e lo bay crece masha lihe y bay adapta su mes na e necesidadnan di e categoria di pashentnan aki. Cu otro palabra, nos cuido ta bira mucho mas completo di locual e ta awor aki. E firmamento di e acuerdo tabata eigenlijk pa complenta e intencionnan di locual kier bay logra awor aki.
A firma esaki ayera. E momento aki tabata historico. Aruba a tuma un paso mas, cuido di Aruba a tuma un paso mas, pa bay dilanti y pa mehora. No ta cla ainda. Tin hopi mas pa bin. Esaki ta un di e pasonan.
Fondonan financiero
Ta parce simpel, pero e ta hopi caro e tipo di cuido aki. Hopi ta debi na esnan cu ta riba e tereno aki, pa logra convence e politiconan pa nan yuda of pa nan tuma e paso ey. Nan tambe ta depende riba locual ta worde sugeri of ta conseha nan. Esaki a dura largo, pero e tabata bale la pena, pasobra por fin por a tuma e paso aki.
Awor aki por bisa ta casi ta un traspaso administrativo, pero mester imagina, cu nan mester bay crece, mester bay lanta y den esey, hospital ta keda responsabel. No ta cuestion cu nan ta sigui. Sa cu e caminda pa cana awor aki, tin hopi trabao pa haci. Pero e compromiso di hospital ta pa yuda y pa nan tum’e over responsablemente. E minister ta mesun cos. Tambe ta conta cu ta haci’e na un forma responsabel. Ultimamente localmente, e ta e autoridad responsabel tambe. Y e ta conta cun’e tambe.


text:
DIABIERNA 31 JANUARI , 2014
2
SEÑOR TA BISA:SEÑOR TA BISA: “MA ABO, ORA BO TA BAY RESA, DRENTA BO CAMBER CERA PORTA Y RESA NA BO TATA, CU TA DEN E LUGAR SECRETO AKI, Y BO TATA CU TA MIRA LOKE BO TA HACI DEN SCONDI LO RECOMPENSA BO”, MATEO 6:6
Sindicato ABV ta convoca reunion urgente awe pa 8’or di mainta
Raad van Toezicht a bin cu otro contract pa mara “man y pia” di director medico di hospital Nan ta duna Raad van Toezicht un ultimatum pa revoca e contact ey te atardi 4’or Un inkietud ta reina cerca e trahadonan di Horacio Oduber Hospital (HOH). Presidente di Sindicato di Hospital, ABV, sra. Gina Maduro a declara cu nan ta invita tur trahado di hospital pa un reunion urgente awe pa 8’or di mainta dilanti di hospital mes. Sra. Maduro a bisa cu e reunion urgente aki no tin nada di haber cu negociacion di CAO, sino cu un situacion cu a surgi cu director di HOH, Dr. Jaime Falconi y Raad van Toezicht relaciona cu prolongacion di su contracto.
El a splica cu dia 14 di januari tabatin un firmamento di acuerdo entre gobierno y Dr. Falconi. Pero aworaki e Raad van Toezicht di hospital kier bin cu otro contact riba e contract existente caba. E sindicalista a bisa cu Raad van Toezicht kier bin cu otro contract caminda dificilmente Dr. Falconi lo por firme, ya cu e condicionnan cu nan tin hinca den e contract aki “nan ta mara su man y pianan”. Sra. Maduro a laga sa cu e contract nobo cu e miembronan
Raad van Toezicht a traha pa Dr. Falconi ta condiciona su funcion como director di hospital, y esaki ta inaceptabel pa sindicato ABV Na luna di januari Dr. Falconi su contract a vence como director medico di Hospital. Den e caso aki gobierno a interveni y Dr. Falconi a haya cuater luna pa den e periodo aki tur partido envolvi lo por sinta pa wak un structura nobo den hospital. Pero a bin resulta awor cu e Raad van Toezicht di hospital a dicidi di bin “cu otro contact
riba un contract”. Sr. Maduro a indica cu e situacion aki ta algo inaceptabel pa nan, ya cu si nan lo kier duna un prolongacion esaki mester tuma lugar a base di e contract existente cu a wordo firma caba. “Mañan mainta 8’or nos tin reunion y nos ta bay duna Raad van Toezicht un ultimatum pa nan revoca e contact ey te atardi 4’or”, asina presidente di sindicato ABV a declara categoricamente na ArubAwe. El a
bisa cu diasabra ta 1 di februari, y e no por imagina cu nan lo bay habri un hospital sin un director medico. El a reitera cu sindicato ABV ta pidi Raad van Toezicht pa revoca e di dos contract cu nan kier bin cune, y laga director medico di HOH continua aki cuater luna pa asina haya tempo pa mira e structura cu tin. “Pero no e contract cu nan ta exigi pa e firma”, asina presidente di ABV sra. Gina Maduro a declara ayera tardi na ArubAwe.
Parlamentario di fraccion di MEP, sr. Ady Thijsen
Investigacion profundo no a wordo haci riba impacto di lei “aansprakelijkheid belasting” No a wordo teni cuenta cu nos Codigo Civil
Parlamentario di fraccion di MEP, sr. Ady Thijsen.
Parlamentario di fraccion di MEP, sr. Ady Thijsen a duna su punto di bista riba e lei cu a ser aproba dialuna ultimo, cu ta e lei “aansprakelijkheid belasting en premies volksverzekering”, e ta un ley cu ta bin pa protege e trahadonan di doñonan di trabou cu no ta cumpli pa paga
belasting y primanan, pues e ta pone tur empresa responsabel pa cumpli cu nan obligacion di pago di impuesto, y demas obligacion fiscal. El a indica cu e lei aki ta uno cu partido MEP a bin cunele, y a transcuri basta aña pa tog el a wordo trata y aproba. El a bisa cu su partido a bay hopi cauteloso cu e lei aki, ya cu e ta un lei di un gran magnitud, ya cu mester evalua prome hopi cos. E ta haya straño si cu na aña 2009 cu partido AVP a sinta nan no a trata e lei aki di biaha. E ora e ta evalua e prioridadnan cu partido AVP a haci ora cu nan a drenta gobierno, nan
a enfoca riba infrastructura, kiermen construccion. Pesey sr. Thijsen ta wak hopi straño cu gobierno anterior no a cuminsa trata e lei aki di biaha na 2009, sino cu nan a pase na 2014. El a bin cu e reflexion aki ya cu ora ta ser papia di mundo di construccion ta ser trata cu hopi sub-contratista. E ta haya cu esaki a pone cu entre 20092013 masha hopi uitzendbureau a wordo lanta. Pesey el a haci e siguiente pregunta na Minister di Finansa: con e ta mira e lei di belasting aki awor cu e leinan di laboral cu a wordo pasa. E ta lamenta cu e no a haya e contesta di e mandatar-
io manera mester ta. El a bisa cu ora cu nan a trata e lei laboral a bin cambionan cu partido MEP no ta haya cu ta bon pasobra den practica e ta trece problema. El a trece como ehemplo cu den nos Codigo Civil a ser cambia e lei unda ta ser bisa cu un uitzendovereenkomst ta bira un arbeidsovereenkomst. Parlamentario Thijsen ta indica cu cosnan asina ta haci un diferencia grandi. E ta trece esaki dilanti pa mustra cu den e tratamento di lei aki, no a wordo teni cuenta cu e aspecto aki, apesar cu el bin cu pregunta pa e mandatario, y lamentablemente e no a haya
contesta. Igualmente Parlamentario Thijsen a bisa cu un lei di e magnitud aki ta exigi prome pa haci un investigacion vooral e gobierno actual di partido AVP cu ta bay sigui inverti hopi den infrastructura, y esaki alomenos mester exigi un investigacion p.e. cuanto companianan bo ta papia di dje, y cuanto nan a raporta den entrada di belasting. El a laga sa cu e falta di atencion y investigacion aki ta refleha ki sorto di gobierno nos tin. E parlamentario di oposicion ta haya cu un gobierno “mester ta sincero, responsabel y mustra su capacidad di goberna.”
DIABIERNA 31 JANUARI 2014
PAGINA 15
DIARIO
Inversionnan di FDA ta inclui mehoracion di recursonan humano di Aruba tambe
Minister Yrausquin: “Nos kier yega na un Aparato Gubernamental di cinco strea den un par di aña” ORANJESTAD (AAN): Firmando pa Fondo di Desaroyo Arubano (FDA) por financia e curso “Leiderschap training van leidinggevenden en/ of HR-functionarissen ter voorbereiding van het nieuwe HR-systeem, Gobierno a dal un paso mas dilanti pa yega na un servicio di 5 strea den e Aparato Gubernamental.” Esaki ta loke Minister di Finanza y Organisacion Gubernamental Juan David Yrausquin a expresa.
Diaranson mainta den Sala di Conseho di Minister a tuma luga firmamento di un acuerdo entre Gobierno, FDA y Departamento di Recurso Humano (DRH) pa 25 director di departamento di Gobierno por participa den e curso di liderazgo cu tin duracion di un aña. Esaki ta wordo realisa den cooperacion cu PwC Advisory y Universidad di Aruba. E ‘leadership training’ aki, cu ta dirigi riba lidernan den sector priva y publico, ta pa desaroya
A SER PERDI/HORTA! Dia 28 Januari 2014
un Chihuahua color blanco scur macho e tin un banchi blauw.
For di P.C. Hoofdstr. San Nicolaas. Su nomber ta Tackito e tin solamente 4 luna dus e falta su hangua nan ahinda. Si abo a mira, of sa o sea nan a ofrece bo un cacho.
Pls yama: 560-3191 su doño ta haña su falta y ta yor’e
Danki di Antemano
e calidad di liderazgo den diferente tipo di organisacion. “E idea ta pa e mehora e liderazgo den e aparato gubernamental,” Minister Yrausquin a bisa momentonan despues di a pone su firma bou di e acuerdo aki, como e mandatario encarga FDA. Sr. Yrausquin a splica cu DRH a prepara tur e documentonan pa haya e financiamento y a haci seleccion di e directornan cu lo participa den e curso aki. E meta di Gobierno ta pa busca e recursonan necesario pa capacita su hendenan y logra cu den un par di aña por papia di un aparato gubernamental di cinco strea. “Den esaki FDA ta hunga un rol hopi importante. E ultimo añanan nos por a wak no solamente e parti fisico, cu kisas hopi biaha ta haya e atencion, pero tambe diferente proyecto pa mehoracion di aparato gubernamental a wordo financia door di FDA y nos ta aprecia esey. Por menciona e proceso di automatisacion den diferente departamento di Gobierno y awor DRH a haya e caminda pa FDA.” Sra. Omaira Larez, di DRH, a splica cu esaki ta parti di e plan total cu tin pa drecha e aparato gubernamental, tanto den organisacion como personal. Un di e prome proyectonan ta e ‘Leadership Academy’, cual ta bay wordo ehecuta door di PriceWaterhouseCoopers Advisory hunto cu Universidad di Aruba. E curso menciona a cuminsa e luna aki cu participacion di mas di 100 persona, segun Ruben Goedhoop di PwC Advisory, kende a splica cu tin personanan di sector priva tambe participando. E contrato a wordo firma pa Ministro di Finanza y Organisacion Gubernamental Juan David Yrausquin, Edwin Roos y Glenn Thode (di FDA), hunto cu Omaira Larez di DRH.
PAGINA 2
DIARIO
DIABIERNA 31 JANUARI 2014
Presidente di FDA Edwin Roos contento cu proyectonan ta aumentando
Proyectonan di FDA cla pa start cu firma di Minister Yrausquin ORANJESTAD (AAN): Minister di Finanza y Organisacion Gubernamental Juan David Yrausquin a firma diaranson mainta algun acuerdo cu Fondo Desaroyo Aruba (FDA) relaciona cu financiamento di proyectonan cu ta wordo promovi door di Gabinete Mike Eman II. FDA ta cay bou responsabilidad di e mandatario aki. Na e ceremonia tabata presente representantenan di e diferente organisacionnan envolvi, manera Omaira Larez di Departamento di Recurso Humano, Franklin Figaroa (projectleider di DOW), Edwin Roos y Glenn Thode (FDA), Ruben Goodhoop (di PWC) y Anthony Thiel di BIC NV. Minister Yrausquin den su introduccion a remarca cu tin diferente proyecto andando cu Gobierno ta promove cu ayudo di FDA. “Na cuminsamento di Gabinete Mike Eman a pone un enfoke riba proyectonan di FDA ... E cantidad di e proyectonan aki ta aumentando tambe door cu a haya e formula pa haci miho uzo di e fondonan di FDA. Nos ta gradicido na FDA cu ta un cooperacion entre Hulanda y Aruba cu a pone e fondonan disponibel pa diferente proyecto wordo realisa riba nos pais,” e Sr. Yrausquin a splica. E acuerdonan firma tabata curso di “Leiderschap training van leidinggevenden en/ of HR-functionarissen ter voorbereiding van het nieuwe HR-systeem” pa Departamento di Recurso Humano (DRH) y Segundo fase embeyecimento di Baby Beach. “Realisacion di cada proyecto cu ta wordo financia door di FDA ta un momento di orguyo”, segun e Presidente Edwin Roos. “Tur proyecto cu nos firma, chikito of grandi, ta importante pa FDA,” el a bisa. Pero tambe el a expresa su satisfaccion pa e hecho cu a constata e ultimo añanan cu proyectonan cu ta wordo presenta y aproba pa wordo ehecuta ta aumentando. “Mi por bisa cu Gobierno y tur e departamentonan presente, boso por sigui riba e ambicion cu boso a mustra caba, pasobra nos mester realisa mas (proyecto) pa aña p’asina uza tur e fondonan cu tin disponibel.” E firmamento di tres acuerdo diaranson mainta, el a agrega, ta un bon muestra di e diferente
tipo di proyectonan cu FDA ta financia. Aunke mayoria ta infrastructura, y ta mas visibel, pa FDA ta mes importante e trayecto di DRH ta bay aden hunto cu PriceWaterhouse cu ta proyectonan cu “ta contribui na nos hendenan y ta aporta na e servicio di 5 strea cu Minister Yrausquin a bisa cu Gobierno por brinda un y tur.”
Published on Jan 31, 2014


text:
Colegio Arubano hunto cu e alumnonan cu ta participa na e di bintitres biahe educativo di VWO 5 ta forma parti di e promocion di Taco Bell, “Pone Salsa den bo Promo”.
E alumnonan di VWO 5 a ricibi un invitacion di Taco Bell Kinikini pa nan tuma over e restaurant y haci nan evento p’asina nan por recauda fondo pa e proyecto educativo di e Colegio Arubano.
E alumnonan por uza nan creatividad p’asina duna forma na nan evento cu ta tuma lugar na Taco Bell Kinikini. E alumnonan mes lo traha den e restaurant, sirbiendo e clientenan, entretene e muchanan y haci promocion pa nan propio combo di dia.
Di e forma aki Taco Bell ta duna un parti substancial di e entrada di e dia aki na e proyecto di e scol. E prome evento di e alumnonan di Colegio Arubano VWO 5 a tuma lugar diadomingo ultimo cu titulo “Dia di Aruba”. Durante e proximo weekend e eventonan ta sigui.


text:
Carino di siman
Diabierna awor dia 2 di november 2012 Biblioteca Nacional Aruba ta organisa su di 20 Festival di Buki pa Mucha. Esaki ta tuma lugar dilanti biblioteca na Playa. Ora: 4.00 p.m– 7.00 p.m.
Lema di e aña aki ta: “Nos mundo ta draai y ami ta sigui lesa bay!”
Durante e Siman di Buki, manera custumber, e librerianan participante ta regala, cu cada compra di un buki di mucha na un suma stipula, e Cariño di e Siman di Buki di Mucha.
E aña aki “Bon mucha?...Tur dia!” ta e escohencia pa e festival. Esaki a wordo skirbi pa Sr. Dolfi Kock, autor participante e na e festival.
E financiamento di e Cariño di e Siman di Buki ta un cooperacion entre Biblioteca Nacional Aruba, Plaza Bookshop, De Wit & Van Dorp Stores, Antraco Aruba NV y Educar Ofra NV. Organisadornan di e festival ta masha contento cu e publicacion aki cu pronto muchanan na Aruba por haya pa lesa y disfruta di dje.
Autornan/ilustradornan ta bishita diferente scol entre dia 5 te cu dia 9 di november. Ta bai tin participantenan di Aruba, Curaçao, Bonaire, Sint Maarten y Hulanda y Jamaica.
Bin disfruta di e dushi ambiente, show, canto, bendemento di buki, cushina y bar bon surti. Un y tur ta bon bini pa pasa for di 4’or di atardi.


text:
ORANJESTAD - Huez-comisario den e casonan penal na Corte di Prome Instancia di Aruba a dicidi awe pa alarga detencion preventivo di e sospechosonan P.T.F. Croes y R.A. den e caso Ibis cu 30 dia. Riba peticion di Ministerio Publico, huez-comisario a suspende detencion di e sospechoso R.A. Ademas huez-comisario a dicidi pa suspende detencion di Croes riba peticion di su defensa. Croes ta sospecha di a haci su mes culpabel di echonan castigabel hopi grave: 'ambtelijke omkoping' (pasivo), malversacion, labamento di placa, falsificacion y 'mensensmokkel'. E schorsingnan ta bou di condicion estricto. Ambos sospechoso no mag di tin contacto directo, ni indirecto cu e testigonan y cu e otro sospechosonan den e investigacion Ibis. Ministerio Publico ta mustra enfaticamente cu e decisionnan di huez-comisario ta solamenta pa trata e detencion di e sospechoso y no e caso penal riba su mes. Huez-comisario a confirma awe atrobe cu ta existi e acusacionnan serio contra Croes y A. E investigacion Ibis lo continua y Croes ta sigui como sospechoso. E plan ta pa finalisa e dossier na maart 2018, despues di cual lo por tin e 'regiezitting' na april 2018.
ORANJESTAD – E compania di accountant renombra Ernst & Young (EY) a actual illegal contra ex director di Lotto Endy Croes y acusacionan den e rapport traha contra Croes, no tin base. Asina corte di apelacion a dicta den un sentencia diamars mainta. Abogado di Croes, Anthony Ruiz a splica NoticiaCla cu e ta considera e dia di awe como uno grandi pa su cliente. Sigur si tene na cuenta tur e añanan cu e cliente mester a pasa door acusacionnan sin base. Corte di apelacion a mustra cu e compania a acto illegal, incorecto y cu e acusacionnan contra Croes den e rapport traha, no ta corecto. E sentencia ta uno largo di 23 pagina, unda cu hueznan a tuma nan tempo pa motiva nan argumentacion. E contra partido tin 3 luna pa bay casacion, y Croes ta prepara awor pa cuminsa caso penal contra e compania y tambe uno di daño y perhuicio.
ORANJESTAD – E bancarota di Insel Air Aruba ta keda vigente y creditornan por continua cu e proceso pa recupera nan placa. Awe mainta tabatin un caso pendiente di apelacion cu InselAir Aruba a entama contra e decision di bancarota. Sinembargo, InselAir mes a revoca e caso, cu ta nifica cu e decision anterior di bancarota di e compania ta bira final. Asina abogado pa e partido contrario Dello Gomez di Gomez & Bikker a confirma pa NoticiaCla. InselAir for di e tempo ey tabata for di operacion, mientras cu InselAir International ainda ta operando bou di proteccion di corte.
ORANJESTAD - Ex parlamentario Desiree de Sousa Croes a gana su caso contra gobierno di Aruba. Huez dialuna a ordena gobierno (minister) pa suspende e desicion di dia 20 di november 2017 cu ta mande bay raporta na DPS. Y ademas mester pague e salario conforme e landsbesluit di dia 22 di januari 2010. Keda pendiente pa mas detaye. Lesa e sentencia AKI.
ORANJESTAD – Bou di un interes grandi entre e.o. prensa y abogadonan, e caso cu un periodista a entama contra presidente di Parlamento diamars a tuma lugar. E base di e caso tabata pa ‘identifica e motivacion di e presidente di Parlamento pa a prohibi un periodista entrada den Parlamento pa un periodo specifico’. Un contesta cu despues di basta insistencia di e huez cu a trata e caso, a bin resulta di ta ‘menaza contra e presidente y palabranan pa insulta e instituto’. Huez na final a cuestiona e motivacion ey y a bisa mesora cu den curso di dia mayan diaranzon lo dicta sentencia riba e caso.
ORANJESTAD – Ex parlamentario Desiree de Sousa Croes tin derecho pa haya su funcion ‘bieu’ bek como director di Arubahuis, basa riba e hecho cu nunca e no a wordo ‘retira’ of baha cu pensioen den e funcion ey. Asina abogado Peter Mohamed a argumenta den corte awe mainta pa su cliente. De Sousa (den corte menciona como Croes) a entama un caso contra Gobernador di Aruba y minister di Asuntonan general, cu no kier acepta pa de Sousa bolbe na su ‘funcion bieu’ di Director di Aruba sino kier pa e bay bek na ta docente. Huez ta dicta dia 8 di januari ken tin razon den e caso aki.


text:
For di awe diarazon, delegadonan di CONCACAF, cu t’e confederacion di futbol bou cual Aruba ta pertenece, lo cuminsa yega Aruba.
A scoge nos isla pa tene e congreso anual, cu lo tuma lugar den Renaissance Hotel. Ta bon pa bisa cu esaki ta e prome biaha den historia cu CONCACAF ta scoge nos isla como sede y lo t’e prome biaha den historia tambe cu nos lo ta honra cu presencia di e Presidente di CONCACAF y Presidente di FIFA riba nos isla.
Tur esaki ta danki n’e bon relacion entre AVB di Aruba y e organisacionnan internacional, cu na mas di un ocasion ta considera AVB como un ehempel pa otro paisnan miembro den nos region.
Mirando e balor historico aki pa nos isla, nos ta convenci cu Prensa Deportivo lo tin hopi interes pa cubri e eventonan rond di e congreso aki, cu lo atrae mas o menos 250 delegado for di Canada te cu islanan Caribense.
Lo tin algun evento preliminar n’e congreso, cu kisas prensa deportivo lo ta interesa, pa cual ta conseha pa mas pronto posibel registra via e website indica den e documento adicional, p’asina garantisa bo entrada specialmente n’e congreso diasabra awor.


text:
Directiva Di Fundacao Social Cultural Portuguesa, ta anuncia bishita di Consul General di Portugal na Caracas Venezuela sr. dr. Luis de Albuquerque Veloso conhuntmaente cu su consehero di comunidad Portugues sr. Antonio de Freitas y oficial di Consulado sra. Marlene Ramos de Andrade dialuna 20 di maart te cu diahuebs 24 di maart y despues ta bishita isla di Corsou.
Conhuntamente cu Consul Honorario di Portugal na Corsou dr. Jose Carlos de Sousa y Directiva di F.S.C.P. ta organisando e bishita aki. Despues di hopi ana comunidad Portugues residencia aki na Aruba no a ricibi un bishita di Consul General di Portugal.
Motibo di bishita na nos isla ta pa tin oportunidad di comparti cu e comunidad Portugues y Luso-Arubano pa duna e informacion necesario referente documentonan importante manera “passaportes, cartões de cidadão” y tambe e opurtunidad pa otorga e dos documentonan aki di biaha.
Invitacion ta bay especial pa comunidad Portugues pa asisti dialuna 20 di maart di 7’or pa 9’or anochi na Club Primavera unda cu dr. Luis de Albuquerque Veloso conhunto cu su committee lo t’ey presente pa duna informacion y contentesta riba tur pregunta cu tin.
REQUISITOS PARA EMISSÃO DE PASSAPORTES
Cartão de cidadão ou bilhete de identidade (original) em vigor (obrigatório).
Apresentação do passaporte anterior.
Este ato consular está sujeito ao pagamento de emolumentos. Informe-se sobre o respetivo custo.
REQUISITOS PARA EMISSÃO DE CARTÃO DE CIDADÃO
Apresentação do cartão de cidadão ou bilhete de identidade anterior (original); em caso de extravio deve apresentar original ou fotocópia da certidão de nascimento portuguesa do requerente junto com um documento de identificação (original).
Uma foto tipo carnet atual.
Este ato consular está sujeito ao pagamento de emolumentos. Informe-se sobre o respetivo custo.
E dos documento nan aki tin e oportunidad di saca aki nan mes na Aruba. Tambe Directiva ta bay haci e anochi aki uno Folclorico Portugues y combina cu e Folclore di Aruba. Pa e Consul sinti orguyoso di nos Comunidad y di nos Club Portugues.
E anochi aki tambe ta bay tin cuminda nan tipico Portugues manera ESPETADA A PORTUGUESA, BACALAO Y BOLO DO CACO bar y cushina lo ta bon sorti.
Entrada ta gratis pa esnan cu kier bin presencia e anochi aki.
Directiva ta haci invitacion General pa comunidad Portugues y Luso Arubano y tambe comunidad di Aruba pa asisti dialuna na Club Primavera.
Pa esnan cu tin pregunta referente documento nan por tuma contacto cu Directiva di FSCP pa mas informacion.


text:
16
Local
Diamars 15 di Maart 2011
Nan a haci un presentacion na Conseho di Minister
AWEMainta.com
Scol Scucha Nos lo participa activamente durante nos Celebracion Nacional
DIABIERNA ultimo un grupo di alumnonan di Scol Scucha Nos a bishita Minister di Asuntonan Economico, Asuntonan Social y Cultura, esta Minister Michelle Hooyboer-Winklaar. E alumnonan ta cla pa participa den e eventonan relaciona cu e celebracion di nos dia nacional. Na scol nan a siña y ta cla pa canta nos himno nacional na seña. Manera ta conoci, e alumnonan di e scol tin problema di oido y como tal ta siña con pa comunica via seña. Minister Michelle HooyboerWinklaar a invita e alumnonan hunto cu nan lidernan pa haci
e presentacion den Conseho di Minister, pa cual nan a ricibi masha aplauso y felicitacion di e demas Ministernan di Gabinete Mike Eman. E alumnonan lo
presenta e siman aki durante e celebracion nacional di 25 aña di nos Status Aparte y 35 aña di nos Himno y Bandera.
Published on Mar 14, 2011


text:
Bo aporte na ‘Magical Christmas Toy Drive’ lo ta un gesto bunita e Pasku aki
WILLEMSTAD – Siman pasá a introdusí e ‘Magical Christmas Toy Drive’ i komunidat a respondé grandemente. E aña aki Renaissance Curaçao Resort i Carnaval Casino ta djòin un tradishon anual di Wind Creek Hospitality i ta rekoudá regalo pa mucha. E ‘Magical Christmas Toy Drive’ di e aña aki lo ta un gesto komunitario na Kolegio Sta. Famia- pa muchanan entre 4 i 12 aña di edat. Ta e idea pa trese un vibrashon navideño serka tur mucha ku ta bishitá e skol. Klientenan, miembronan i tur persona ku e aña aki ke hasi un gesto bunita por entregá e ko’i hunga na Carnaval Casino- te ku dia 17 di desèmber próksimo. Kòrda ku ounke e ko’i hunga ta nobo, e no mester ta lorá den papel di regalo.
Duna i Gana!
Komo gratitut Renaissance Curaçao Resort i tambe Carnaval Casino lo rifa un sena pa 2 persona, entre tur ku a hasi e donashon di un ko’i hunga. Tur miembro di Carnaval Casino ku hasi donashon di un ko’i hunga lo risibí $10 free play cash. Por entregá e ko’i hunga na player center di Carnaval Casino tur dia entre 11’or di mainta i 11’or di anochi. Risibí un formulario pa kada regalo, kompletá e informashon riba esaki i deposit’é den e tómbola na Carnaval Casino. Lo hasi e rifa di e sena pa 2 persona dia 18 di desèmber próksimo. Pa mas informashon por bishitá e página di facebook di Renaissance Curacao Resort òf esun di Carnaval Casino.


text:
AHATA a organisa un seminario pa tur su miembronan unda cu nan a ofrece cuater diferente presentacion di topiconan hopi interesante y actual.
KIA a ofrece un presentacion con pa rehabilita presonan, mientras cu Aeropuerto Reina Beatrix a bin cu un presentacion tocante expansion di aeropuerto, ATA a trece dilanti e diferente proyecto cu nan a traha y nan ta trahando riba dj’e como Destination Management y Rampen Bureau a duna un presentacion tocante relacion entre industria di turismo y structura nacional di emergencia.
Miembro di directiva di AHATA, Paul Gielen, a haya cu e seminario a bay bon unda cu tabatin cuater presentacion y hopi di e topiconan tabatin di haber turismo. AHATA tabata busca tambe pe banda di miembresia p’asina nan por haya informacion cu ta yuda nan den nan negoshi.
“E idea ta cu pa cada tres luna tin un programa. Nos ta scucha di nos miembronan cu si ta algo cu nan kier manera mas training, informacion over di turismo, etc. y a base di esey nos ta pone hunto e seminario aki cada tres luna”, Paul Gielen a expresa.
Prome cos cu hoteleronan ta pensa riba dj’e t’e siguridad pa nan clientenan y KIA kier trece hende bek den sociedad. Paul Gielen a expresa cu hotelnan of empresanan tambe kier p’esey pasa y si nan por yuda combati y preveni, KIA por conta cu nan.
Sales manager KLM di Aruba, Corsou y Boneiro, Danilo de Freytas, tabata presente na e presentacion di AHATA di cual tabata bon pa tur hende sa rib’e “updates” p’e plannan cu tin pa “upgrade” Aruba su producto y Danilo de Freytas a haya cu esaki tabata uno hopi interesante.
E parti cu mas a hala e atencion di Danilo de Freytas tabata e parti di e plannan cu tin pa mehora e servicio, bin cu mas gates, pa bin cu mas aerolinea y p’asina por atende cu mas pasahero.
E problema cu semper tin ta cu si hisa e gastonan, hopi hende ta bira mas sensitivo cu prijs.
“Si hisa e gastonan atrobe esey ta yega na un momento cu bo por “out price” bo mes. Awendia bo mester hopi cauteloso cu esey”, Danilo de Freytas a expresa.
Pa aerolinea e mehoracion lo bay ta mas enfoca rib’e mercado Americano. Pa loke ta e prijs di tax mester subi e lo conta pa tur aerolinea, esnan cu ta bula pa Europa, Caribe, Sur America y etc. Danilo de Freytas a expresa.
E presentacion di AHATA tabata hopi bon y informativo, Adelita Erasmus di Diamonds International a expresa.
E cambio cu lo bin pa Diamonds International lo ta hopi bon, pasobra e temporada slow ta drentando. Diamonds International ta traha hopi cu crucero un of dos biaha pa siman.


text:
Mercado Santa Rosa manera semper bon conoci y sigur hopi gusta pa e productonan local cu esaki ta ofrece. Hopi ta esnan cu ta yega for di tur skina di Aruba p’asina por disfruta di Mercado Santa Rosa. E parti miho di esaki ta cu den nos mercado e prijsnan ta sumamente atractivo cu bo no ta haya otro caminda.
Nos ta papiando di diferente producto cu ta den e mercado su ta localisabel.
Tanto na na productonan local papiando akinan di e. o. productonan pa Cabey, Cutis, Remedinan di Tera, diferente tipo di Carni fresco, Chorriso, berdura fresco y asina nos por sigui menciona.
E mas gusta ta e cuminda crioyo cu bo por sea ta sabario durante di nos mercado of bo por cumpr’e pa hiba cas. E ambiente unico familiar cu tur hende ta gusta pa un rato intercambia di combersacion.
Nos “Cunuco Chabelito” cu no por falta pa nos chikitinnan por pasa un rato ameno mientras cu e mayornan por sigui disfruta di nos Mercado Santa Rosa.
Hopi ta esnan cu ta putra ki dia tin Mercado Santa Rosa. Manera ta e custumber cu durante periodo di Carnaval nos no ta organisa nos Mercado Santa Rosa.
Esaki debi cu den gran mayoria ta dedica na Carnaval di Aruba y sigur den e periodo aki tur e weekendnan ta ocupa cu un of otro actividad di Carnaval.
Ta bon pa tene na cuenta pa esnan cu tin cosecha pa nos prome merccado cu lo bay tuma luga diadomingo 2 di april por tuma contacto cu nos departamento na tel 585-8102 p’asina registra.
Nos prome mercado lo wordo celebra tambe en conexion cu celebracion di Dia di Tera cual fecha oficial ta 22 di april anualmente. Esaki ta conta tambe pa esnan cu tin cualkier otro producto local por haci esaki tambe esta di registra cerca nos.
Pa esnan cu ta desea di haci benta di carni fresco durante di nos Mercado Santa Rosa tuma bon cuenta y e ta un ley cubo bestia sea ta Porco, Cabrito, Carne of Baca mester wordo mata na Servicio di Veterinario na Barcadera conoci pa Abattoir.
Esaki sin duda alguno mester pasa den mannan profesional p’asina bo bestia wordo controla debidamente y cu e carni ta completamente bon y asina haya e stempel.
Cu esaki bo tin aceso na nos mercado. Na momento cubo ta bin bende bo mester ta disponi di un freezer y cubo carninan ta bon paketa pa por ofrece na e publico.
Un otro punto hopi importante pa esnan cu ta intersa pa benta di cuminda percura pa hasi bo peticion pabo “caarchi berde” di Volksgezondheid DESPA.
Sin e carchi berde aki bo no ta wordo permiti pa participa den nos mercado pa benta di cuminda. No por ta asina tampoco cu kisas e proceso dibo “caarchi berde” ta adando anto keriendo cubo por bin bende cuminda cual esaki tampoco lo no sin ta e caso. Na momento cu bo ta disponi dibo “carchi berde” esey ta e momento cubo por participa den nos mercado pa benta di cuminda sin problema.
Nos ta haci un apelacion pa tuma bon nota di tur e puntonan aki p’asina bo participacion den nos mercado por wordo permiti.


text:
Desde cu sra. Francis Quandt-Bulters a bira manager di Camacuri Residence ela haja importante pa introduci un projecto di wellness na e residencia. Den su opinion e ta pas perfecto cu e concepto di Camacuri. Un complejo trankilo,berde, hopi ecologico cu ambiente intimo y familiar. E projecto aki lo tin su cas den ‘Camacuri Wellness Garden’. E projecto lo combina aspectonan di wellness, creatividad y sostenibilidad.
Desde cu sra. Francis Quandt-Bulters a bira manager di Camacuri Residence ela haja importante pa introduci un projecto di wellness na e residencia. Den su opinion e ta pas perfecto cu e concepto di Camacuri. Un complejo trankilo,berde, hopi ecologico cu ambiente intimo y familiar. E projecto aki lo tin su cas den ‘Camacuri Wellness Garden’ cu lo keda cla na December. E projecto lo combina aspectonan di wellness, creatividad y sostenibilidad. E combinacion di e tres elementonan aki ta un concepto unico pa Aruba. ‘Camacuri Wellness Garden’ tin un meta importante pa e bira un lugar di encuentro di hendenan cu ta apoya e filosofia describi.
Continue reading “Camacuri Residence ta presenta su projecto di ‘Camacuri Wellness Garden’”
Nos por sinja algo positivo di cosnan cu parse malo? Laga nos cada un pensa un rato mas y pensa con nos por re-conecta cu e cosnan cu tin balor real den bida… re-conecta cu otro, pensando bon di otro y pa otro, no kap mata si no tin mester, conta bo yiunan y nietonan di e bondad di Dios, bisa otro ‘bon dia’…
No lubida cu Tera ta encanta sinti bo pia na Suela y e Biento gusta hunga cu bo cabey. ~ Kahlil Gibran ~
Kico naturalesa ta parse di kier sinja na asina hopi lugar di mundo? Y podise, nos na Aruba tambe tin algo di sinja di un misa, scolnan y matanan di naturalesa cu a ricibi danjo di e hoos recientemente? Bida di hende a keda gespaar, mescos cu e muchanan durante ora di scol. Stranjo no, si bo pens’e bon. Misa, scol, mata cu danjo. Nan ta pidiendo nos un poco mas atencion? Nos Aruba ta paga suficiente tino na nos coneccion cu naturalesa? Na nos bida emocional y spiritual? Si bo lesa e quote bunita di Kahlil Gibran, kico e ta pone bo sinti?
Continue reading “Mensaje di naturalesa”
Bo kier pasa un dushi rato? E workshopnan creativo ta sigi diabierna atardi y diasabra merdia na Certified, den e gang pariba di Huchada.
Un dushi rato tabata loke e participantenan a pasa durante e workshop di reciclahe di Comprondiendo Bida. Den un ambiente relaha nan a traha cadena, renchi orea, armband y decora bela.
Hopi hende den comunidad a lo largo di tempo a sinja conoce Comprondiendo Bida como un projecto cu ta contribui na un miho bida y comunidad. Pesey e tipo di actividad asina ta juda nos haja mas trankilidad, creatividad y alegria den nos bida. Tur esaki ta elementonan cu e participante a encontra den e workshop. Banda di esaki sigur e lo contribui tambe na ‘reduci’ gastonan ora bo mes por traha bo asesorio of traha bo mes regalo ora di un fiesta. E workshopnan ta sigi diabierna atardi y diasabra merdia na Certified, den e gang pariba di Huchada.
- Diabierna, juni 17, 5.30 – 6.30 or atardi: workshops Candle Decoration y Traha Karchi: mucha y hende grandi: AWG. 10, tur material inclui.
- Diasabra, juni 18, 2.00 – 3.00 or atardi: workshop Traha Karchi: mucha y hende grandi: AWG. 10, tur material inclui.
- Diasabra, juni 18, 3.00 – 4.00 or atardi: workshop Traha cadena, armband y renchi orea: mucha y hende grandi: AWG. 25 , tur material inclui.
Pa mas informacion por jama Ingrid Werleman, tel. 741 3300. Adhunto por haja un impreshon di e prome workshopnan.
Ora hende puntra pakico recicla, mi contesta lo ta pasobra e ta importante pa nos propio futuro. Si nos realisa cu den menos cu 100 anja e cantidad di hende na mundo a bira 3 biaha mas hopi y puntra si e planeta por carga tur esaki… ta bira tempo pa pensa serio ‘pakico recicla’…
E filosofo Britanico John Gray (63) ta bisa den su buki Straw Dogs, cu e ser humano ta considera su mes ‘Un Master of the Universe’. Pero cu un dia e lo experencia cu e no ta mucho significante den e cosmos mas grandi. Gray ta bisa cu e planeta lo busca su propio balansa natural bek pa e populacion demasiado grandi riba planeta Tera sin tene cuenta cu e ser humano. E ta scirbi cu tabatin mas periodo cu e planeta a bira demasiado cayente y naturalesa a busca semper su balansa bek. Segun Gray Apocalyps ta nifica literalmente ‘fin di historia ‘. Gray ta bisa sin embargo cu historia semper lo sigi, cu guera, problema racial, crisis economico y ambiental…pero si e ta inclui e ser humano, esey ta un otro punto. Ta keda e pregunta si nos por sigi cu e nivel di desaroyo actual pa un 100 anja mas, pasobra e mundo dificilmente por sigi carga e sobre populacion di e planeta.
Pesey ora hende puntra pakico recicla, mi contesta lo ta pasobra e ta importante pa nos propio futuro. Si nos realisa cu den menos cu 100 anja e cantidad di hende na mundo a bira 3 biaha mas hopi. Si nos realisa cu cada un hende mester di un lugar pa e biba y lo kier mas tanto luho y bienestar posibel…
Continue reading “Importancia pa recicla…”
Comprondiendo Bida cu su prome workshop di reciclahe ‘asesorio recicla’…crea cadena, armband y renchi orea cu ta unico. Niun hende tin mescos. E workshop aki ta sirbi e ‘3 R’
Un aspecto cu ta central riba e website ta e parti ecologico. Esta con nos por biba un bida unda nos no ta malgasta, pero ta tene cuenta cu nos cada un por contribui na un miho medio ambiente pa nos isla, pero tambe pa nos planeta henter. Esaki nos por hasi, practicando e principio di e ‘3 R’, esta Re-usa, Re-cicla y Re-duci. Den e cuadra di e principio aki Comprondiendo Bida ta introduci su prome di un serie di workshop basa riba nos responsabilidad pa laga atras un mundo duradero pa e generacionnan cu ta sigi nos.
Mirando cu otro siman ta dia di mama a organisa un workshop cu e tema ‘Asesorio Recicla’. Den e workshop aki lo traha cu tecnicanan simpel unda e participantenan por sinja traha asesorio di material nobo combina cu material cu ta re-usa. Y asina ta crea cadena, armband y renchi orea cu ta unico. Niun hende tin mescos.
E workshop aki ta sirbi e ‘3 R’, pero ta tambe vitamina pa e alma y creatividad. Den un tempo cu nos ta mira hopi malesa cu ta relata na stress, ta bon pa nos tuma tempo pa bay bek na busca un poco mas trankilidad, creatividad y alegria den nos bida.
Tur esaki ta elementonan cu e participante ta encontra den e workshop. Banda di esaki sigur e lo contribui tambe na ‘reduci’ gastonan ora bo mes por traha bo asesorio of traha bo mes regalo ora di un fiesta. E workshop por ta un bunita regalo cu empresanan por regala e mamanan cu ta traha cerca nan. Tuma un atardi for di e schedule druk y pasa hunto na trabou den un otro ambiente.
Pa mas informacion por jama Ingrid Werleman, tel. 741 3300 of mail ingridwerleman@gmail.com of via contact di e website.


text:
Un sospechoso a worde declara liber
ORANJESTAD (AAN): Diamars merdia sentencia a cay pa e grupo D.A., M.P., L.R.S., A.C.P., A.V.Z., cu a haci asalto arma riba dia 22 di Mei 2017, caminda a bay cu un gran cantidad di prendanan.
Ta asina cu Hues no a haya M.P. culpable di e acusacion di a yuda planea e asalto arma y a declar’e liber. E otro sospechoso D.A., kende tambe ta worde considera cu a planea tur cos, no a worde haya culpable pa esey pero si pa a core e auto y hiba e asaltantenan.
Polis a bay na Kevin Jewelry den Havenstraat, caminda a sosode un asalto arma caminda tres asaltante a menaza esnan den e joyeria cu arma y bay cu un cantidad di prendanan.
EXIGENCIA DI FISCAL:
Tratamento di e caso a tuma lugar 28 di November 2017, caminda Fiscal a bisa cu D.A. a tira riba un tal Frias y a haya huls di bala. E ta haya cu mester declara D.A. liber pasobra ta solamente Frias su declaracion tin y no tin pruebanan di sosten. Tambe Fiscal a bisa cu no tin suficiente prueba cu D.A. lo ta envolvi den prepara e asalto arma y ta pidi pa declar’e liber pa esey tambe.
Fiscal a sigui bisa cu tur tres Venezolano a admiti di a haci asalto arma.
Camera di seguridad ta mustra nan y agentenan di Polis a reconoce nan. E sospechoso D.A. ta worde acusa como complice. Fiscal ta considera cu el a transporta e asaltantenan y a facilita e armanan. Durante e asalto e tabata pasa dilanti di e joyeria. Un di e sospechosonan a bisa cu e auto ta parce esun den cual nan a huy for di e joyeria. Fiscal no ta kere cu lo tabatin un auto mesun cos. D.A. a facilita M.P. placa via di un dama pa asina huur un auto cu ta usa pa huy.
L.R.S. y A.C.P. tabatin arma. Arestatie Team a drenta cas y L.R.S. a purba coy e granada di man. A.C.P. a para keto y a bisa cu e arma ta di dje pero no e granada di man.
Demanda di e victima dama R. a exigi 15 mil Florin di daño inmaterial. Fiscal ta haya esaki halto. E ta haya 1500 Florin na su lugar.
Fiscal a exigi 4 aña pa A.V.Z., 2 aña pa M.P. y 6 aña pa A.C.P. y L.R.S., kendenan tabatin arma. Fiscal a bisa cu D.A. tabata traha den forma pa no susha su mannan. El a exigi 7 aña.
SENTENCIA:
Diamars merdia Hues a cuminsa cu e sospechosonan D.A. y M.P. El a bisa cu D.A. tin un cantidad di acusacionnan. Fiscal a pidi pa declar’e liber di 4 acusacion, esta e asalto arma na oficina di Gobierno na Savaneta, riba 3 Januari 2017 intento mata, 3 Januari 2017 posecion di arma, prepara asalto arma no proba. Hues a bisa cu ni D.A. y tampoco M.P. ta culpable di a prepara e asalto arma y ta declara nan liber pa esaki.
Hues a mustra cu e hecho cu D.A. a duna M.P. 600 Florin pa huur e auto, a base di ley esey no ta prueba cu lo tabatin preparacion di asalto arma.
Sinembargo Hues ta haya proba asalto arma riba 22 Mei 2017 y cu D.A. tabata stuur e auto den cual e asaltantenan a bay na e joyeria.
Pa loke ta D.A., Hues a bisa cu e auto lo keda confisca. D.A. a worde condena na 18 luna di prison mientras cu M.P. ta worde declara liber.
Despues e grupo L.R.S., A.C.P., A.V.Z. a presenta dilanti Hues, caminda Hues a bisa cu e ta haya legalmente proba e asalto arma na Kevin Jewelry y posecion di arma di candela.
Hues a mustra cu pa A.V.Z., Fiscal a pidi pa declara liber pa un di e acusacionnan esta preparacion. Hues no ta haya proba cu L.R.S. y A.C.P. ta envolvi den preparacion di e asalto tampoco. Ta papia di busca un auto pero no a busca un auto.
Hues ta haya proba posecion di arma y un granada di man. El a tene cuenta cu haci asalto arma pa haya placa. A tacha imagen di Aruba como destinacion sigur. E hecho aki a sacudi henter comunidad y a duna sentido di inseguridad. Pa loke ta e demanda di daño di e victima pa 15 mil Florin, Hues a reduci esaki na 1500 Florin y a fiha e medida cu si no paga lo mester bay 15 dia sera.
E prendanan confisca cerca A.V.Z. mester debolbe na joyeria. Hues a condena A.V.Z. na 4 aña di prison y L.R.S. y A.C.P., kendenan tabata esnan cu arma, na 5 aña di prison.


text:
Pa determiná si bo tin un peso salu kalkulá bo BMI. Nunka a tende di esei? Bo no ta gusta fórmula matemátiko asina tantu? No ta nada, bo por usa e tèst aki pa laga kalkulá bo BMI lihé i simpel.
BMI ta Body Mass Index. E balor aki ta kalkulá e relashon entre haltura i peso. Kalkulashon di bo BMI ta ser rekomendá pa determiná e kantidat di vèt di bo kurpa. Dor di tene kuenta ku bo haltura e BMI ta un mihó kriterio pa bo vèt total ku bo peso. Un BMI muchu haltu òf abou por kousa problema. Nota si, e balor no ta un indikashon di bo salu, e ta bisa solamente ku bo ta muchu pisá óf no.
Si bo ke sa mas informashon despues e tèst, puntra bo dòkter di kas òf un dietista.


text:
Pronostico di tempo valido te cu diamars 1 di Maart 2017
Pronostico di tempo ta indica cu diamars anochi, shelo lo ta parcialmente te temporalmente hopi nubla cu un awasero pasahero den marduga y diaranson...
Pronostico di tempo valido te diahuebs 29 di September 2016
Pronostico di tempo ta indica cu diaranson anochi, shelo lo ta parcialmente nubla y chens pa un awasero. Diahuebs, shelo lo ta parcialmente te temporalmente...
Pronostico di tempo valido te diabierna 22 di September 2017
Pronostico di tempo ta indica cu diahuebs anochi, shelo lo ta parcialmente nubla cu chens pa un awasero localmente. Den marduga y diabierna, shelo lo...
Pronostico di tempo valido te diasabra 09 di December 2017
Pronostico di tempo ta indica cu diabierna anochi, shelo lo ta parcialmente nubla cu chens pa awasero den oranan di marduga. Diasabra: parcialmente nubla...
Pronostico di tempo valido te diasabra 6 di Mei 2017
Pronostico di tempo pa diabierna anochi ta indica cu shelo lo ta levemente te parcialmente nubla y generalmente seco. Den marduga y diasabra shelo...
Pronostico di tempo valido te diadomingo 14 di Januari 2018
Pronositco di tempo diasabra anochi: levemente te parcialmente nubla y generalmente seco. Den marduga y diadomingo: levemente te parcialmente nubla cu chens pa un...
Pronostico di tempo valido te diabierna 28 di October 2016
Pronostico di tempo ta indica cu diahuebs anochi, shelo lo ta parcialmente nubla cu chens pa un awasero breve. Diabierna, shelo lo ta parcialmente nubla...
Pronostico di tempo valido te dialuna 4 di September 2017
Pronostico di tempo ta indica cu diadomingo anochi, shelo lo ta parcialmente nubla y generalmente seco. Den marduga y dialuna, shelo lo ta parcialmente...
Pronostico di tempo valido te diasabra 19 di November 2016
Pronostico di tempo ta indica cu diabierna anochi, shelo lo ta parcialmente nubla y generalmente seco. Diasabra, shelo lo ta parcialmente nubla cu posibilidad di...
Pronostico di tempo valido te diamars 31 di October 2017
Pronostico di tempo ta indica cu dialuna anochi, shelo lo ta parcialmente te hopi nubla cu chens pa localmente un awasero. Den marduga y...
Pronostico di tempo valido te diasabra 15 di October 2016
Pronostico di tempo ta indica cu diabierna anochi, shelo lo ta parcialmente nubla cu chens pa un awasero local. Diasabra, shelo lo ta parcialmente nubla...
Pronostico di tempo valido te diadomingo 13 di Augustus 2017
Pronostico di tempo compila ta indica cu diasabra anochi tempo lo ta levemente te parcialmente nubla y generalmente seco. Den marduga y diadomingo, tempo...
Pronostico di tempo valido te diamars 24 Di Januari 2017
Meteo Aruba ta informa riba e tempo pa cu Aruba. Pronostico di tempo valido te diamars 24 Di Januari 2017 Tempo: Dialuna anochi: levemente te...
Pronostico di tempo valido te diasabra 24 di December 2016
Pronostico di tempo ta indica cu diabierna anochi, shelo lo ta levemente te parcialmente nubla y generalmente seco den marduga y diasabra, shelo lo...
Pronostico di tempo valido te dialuna 20 di November 2017
Pronostico di tempo pa diadomingo anochi ta indica cu shelo lo ta parcialmente nubla cu chens pa un awasero. Den marduga y dialuna, shelo...
Advertencia pa biento duro
Servicio Meteorologico ta emiti un advertencia pa biento duro lo ta den efecto di 10 am diaranson 24 Mei te 6 pm diadomingo, 28...
Pronostico di tempo valido te dialuna 16 di october 2017
Pronostico di tempo ta indica cu diadomingo anochi shelo lo ta levemente te parsialmente nubla y generalmente seco. Den marduga y dialuna, shelo lo...
Pronostico di tempo valido te diadomingo 12 di februari 2017
Pronostico di tempo ta indica cu diasabra anochi, shelo lo ta levemente te parcialmente nubla cu posibilidad di un awasero pasahero den marduga y...
Pronostico di tempo valido te dialuna 17 di April 2017
Pronostico di tempo ta indica cu diadomingo anochi, shelo lo ta levemente te parcialmente nubla cu localmente un awasero breve den marduga y dialuna,...
Pronostico di tempo valido te diahuebs 30 di maart 2017
Pronostico di tempo ta indica cu diaranson anochi tempo lo ta levemente te parcialmente nubla y generalmente seco den marduga. Diahuebs e tempo lo...


text:
ORANJESTAD - Riu Palace Aruba y Riu Palace Antillas a organisa e celebracion di fin di aña cu su empleadonan, unda cu nan a cende e pagara. Gerencia di ambos hotel a cuminsa cu e tradicion di cende pagara 3 aña pasa, unda e empleadonan tabata bini hunto pa bisa aña 2017 ayo.
Gerencia y empleadonan a reuni dilanti e hotelnan, unda cu algun empleado a habri e pagaranan y a pone esakinan hunto dilanti e hotelnan. Tur hende tabata entusiasma p’e momento di pagara, unda nan tabata disfruta di e agrupacion di dande Los Parranderos. E gerente general di Riu Palace Antillas, Juan Blanco, tabatin e oportunidad di cende e pagara grandi y asina a despedi di e aña bieu y duna bon bini na e aña nobo.
ORANJESTAD – Diabierna anochi a tuma lugar e eleccion di Prins y Pancho di Aruba su carnaval 2018 den tur categoria.
ORANJESTAD - Diaranson anochi, Stichting Musica a organisa e registracion pa Aruba Caiso & Soca Monarch 2018. E registracion di Tumba Contest y Aruba Caiso & Soca Monarch a tuma lugar hunto na Centro di Bario Brazil. Varios participante y band leader a acudi pa asina finalisa nan registracion na e grandioso festival, cu sigur ta un di e eventonan durante e temporada di Carnaval cu ambos musico y publico ta anticipa p’e. Tabata bunita pa experiencia e modo cu varios banda y musico a yega na e registracion uniforma y algun hasta cu fanfaria y brassband cual a haci e anochi aun mas special.
ORANJESTAD - E aña aki diadomingo 14 di Januari lo tuma luga e Boatfest 2018 cu cerbes Chill, unda botonan lo yega hunto y tur hende lo pasa un rato ameno. Algun aña pasa a inicia e Boatfest di cual e aña aki Brouwerij Nacional Balashi ta participa pa di 3 aña na e evento aki. E Boatfest a cuminsa algun aña pasa ora cu e tabata Aruba Boat Trip conhunto cu Varadero. Pa por participa na e evento, lo tin un reunion cu e capitannan di boto pa repasa e puntonan importante.
ORANJESTAD - Manera ta conoci, durante luna di december 2017 SETAR a lansa su campaña “Share your Joyous moments” den cual e clientenan ta comparti nan momentonan di alegria pa por gana premionan atractivo. Durante e programa popular carnavalesco “DEN DJE” na Telearuba, SETAR a haci entrega di regalo na dos di e ganadornan. Nathan Berkel a gana Afl. 1000 na gift certificate di Maduro Travel y Natasha Pietersz a gana Weekend Stay pa 2 persona (all inclusive). E otro ganador ta J. Soliana cu a gana un SETAR Gift Certificate na valor di Afl. 250.
ORANJESTAD - Den e campaña di fin di aña SETAR kier a realisa algun soño di su clientenan. Tur cliente cu a haci uzo di un of mas promocion di e campaña a ricibi un “Wish Tag”. Riba e “Wish Tag” aki e cliente a pone un di su deseonan y a colg’e den un di e “Wish Tree”nan cu tabata situa den cada Teleshop y na SETAR Store.
(ADVERTORIAL)


text:
Pa 1 Sèptèmber 2015 na Hulanda, e basisbeurs di studiefinanciering lo no ta èksisti mas. Esaki ta nifika ku e studiefinanciering ta bira un fiansa (lening) kompletu. Esaki ta wordu yama “Sociaal Leenstelsel”. Antes nos tabata konose e areglo ku ora bo kaba bo estudio den 10 aña e prestatiebeurs ta bira un gift. Pa Sèptèmber 2015 esaki lo no ta e kaso mas i studifinanciering ta bira un fiansa kompletu. E idea tras di esaki ta pa studiantenan mes inbertí den nan estudio i futuro. I despues di nan estudio, asina ku nan haña un trabou pa kuminsa paga e fiansa aki bèk ku interes abou.
Algun konsekuansha di e fiansa aki
- Na final di bo estudio lo bo keda ku un debe aun mas grandi pa paga bèk
- Den futuro hopi hoben lo skohe pa no sigui studia, dor di miedu di e fiansa
- Studiantenan di Karibe Hulandes, Korsou, Aruba i Sint Maarten lo no regresa nan pais bèk, pa motibu di pago di nan debe na euro
- E termino pa paga e fiansa bèk ta bira 35 aña enbes di 15 aña
- Studiantenan ku mayornan ku salario hopi haltu, so por paga pa nan estudio sin ningun ayudo di e fiansa aki
Nos di Studia na Hulanda lo bai mas profundo den e sociaal leenstelsel aki. Sigui bishita nos website pa mas informashon!


text:
Strategia di enseñansa di Caboverdiano den un contexto di variante y di variedad dialectal
Den cuadro di un conferencia internacional di idioma cu ta tuma luga na Aruba di 5 pa 8 di augustus, IPA y su Centro di Investigacion y Desaroyo di Enseñansa (CIDE) ta organisa un charla comunitario cu e titulo: Strategia di enseñansa di Caboverdiano den un contexto di variante y di variedad dialectal
Den e charla, Profesor dr. Manuel Veiga, lo trata e situacion linguistico na Cabo Verde, dunando un bista di e proceso di desaroyo di e lenga crioyo aki desde su nacemento te awendia, como tambe su desafionan pa futuro.
Basa riba dr. Veiga su experiencia como docente cu e estudio di Master di Caboverdiano na Universidad di Cabo Verde, lo bay enfoca riba cierto strategia cu e maestronan por aplica den scol pa enseñansa di idioma materno na nan alumnonan, specialmente den un contexto caminda tin variante y variedad dialectal.
Dr Manuel Veiga a ricibi su PhD na e Universidad di Aix-en-Provence na Francia y ta profesor den linguistica na Universidad di Cabo Verde (Uni-CV). Dr. Veiga a desaroya y ofrece diferente modulo na nivel academico y a publica diferente buki y articulo den area di linguistica teoretico, descriptivo y Crioyistica. Dr. Veiga ta haci investigacion continuo den cuadro di e lenga crioyo Caboverdiano, cu tin hopi parecido cu Papiamento.
Dr. Veiga ta dedica su mes na promove e lenga aki tanto na nivel nacional, como internacionalmente. Pa logra cu e papiadonan di Caboverdiano ta aprecia nan lenga, dr. Veiga a propone e.o. un alfabet unifica di e lenga y a publica un diccionario. Dr. Veiga ta un personahe masha respeta den area cultural y politico Caboverdiano y a eherce e funcion di entre otro Minister di Cultura di 2004 pa 2010. Actualmente dr. Veiga ta profesor y director di e “Master of Creole and Cape Verdean Language” na Universidad di Cabo Verde (Uni-CV).
Manera ta custumber, e charla comunitario di IPA ta pa comunidad henter y ta ofrece oportunidad amplio pa haci pregunta, hiba discusion y trece sugerencia padilanti.
Fecha: Dialuna, 4 di augustus 2014
Luga: Biblioteca Nacional Aruba (George Maduro Straat 13)
Ora: 7.30 pm – 9.00 pm
Idioma: Caboverdiano y Papiamento
Entrada: Gratis


text:
Diadomingo 5 di november lo tuma luga e grandioso Fiesta Bazar di Club Kibrahacha 60+, cual lo tuma lugar na Club Kibrahacha mes.
Un dia cu ta enfoca p’e famia completo, caminda lo bay tin diferente actividad pa grandi y chikito pasa un rato leuk hunto.
Lo bay tin tambe mercado popular, mini market, benta di mata, obra di man y hopi mas.
E bar y cushina bon surti no lo por keda afor, brindando e dushi Chicken Teriyaki cu aros blanco, Bami cu sate y un suculento BBQ.
Tur cuminda lo tin un prijs di unicamente Afl 12,50 pa plato.
Pa amenisa e dia familiar aki lo tin musica na encargo di Nelson Sprock y su caha di Orgel, Gaita Autentico, Gaita Las Unicas, Papito y su Biba Lekker Band, y hopi mas.
Bin celebra hunto cu Club Kibrahacha y asina aporta n’e recaudacion di fondo p’e grupo dinamico di 60 plussers.


text:
ORANJESTAD – E orguyo Arubano Xander Bogaerts ta evita arbitrahe di salario y ta jega na un acuerdo cu e ekipo di...
ORANJESTAD – Durante di e partido ayeranochi di ekipo di Boston Red Sox contra Houston Astros nos orguyo Arubano Xander Bogaerts ta...
SUR KOREA – E astro Arubano Xander Bogaerts ayera a join e seleccion di Reino Hulandes na Sur Korea. Bogaerts diamars awor...
ORANJESTAD – Xander Bogaerts ta riba e roster inicial hunto cu algun di e grandinan di Curacao manera Didi Gregorius cu ta...
BOSTON – Awor e debate ta sigui mescos tempo di Alex Rodriguez/Derek Jeter/Miguel Tejada/Nomar Garciaparra y tur e shortstop jong den fin di...
BOSTON – Den su carera profesional hopi jong, e critica semper tawata “si pero ja…” Y mayoria biaha e tawata algo asina...


text:
Mester atendé ku kriminalidat i armanan ilegal ku ta drenta nos pais na gran eskala
Manera ta konosi últimamente tin varios matansa a tuma lugá riba nos isla i konfiskashon di varios arma potente ku tin riba merkado. Mas ku djabièrnè último atrobe a konfiská 20 arma i droga ku ilegalnan, venezolano den e kaso aki, a purba drenta nos isla kuné. E echonan aki ta trese masha hopi konsternashon i prekupashon bou di nos pueblo. Siudadanonan ta prekupá i ta biba intrankil.
Pa Frakshon di MAN ta importante ku Gobièrnu por garantisá seguridat di e siudadano i evitá ku arma ilegal i droga ta drenta nos pais.
Nos sa ki esfuero Gobièrnu a bin ta hasi i nos di Parlamento ke duna mas sosten na e esfuersonan aki. Pa e motibu aki nos frakshon a entregá un petishon pa konvoká un reunion públiko di Parlamento pa debatí riba e tópiko aki.
Frakshon di MAN ta kere den un maneho di hustisia ku ta kombatí tur lokual ta ilegal ku ta drenta nos pais i ku ta empedí trankilidat di pueblo di Kòrsou.
Frakshon di MAN


text:
Post Aruba NV un biaha mas ta emiti stampia cu diferente topico. Nan ta enfoca riba temanan manera fauna, flora, fruta y monumento.
Den manera di quiz bo lo por participa p’asina mustra cuanto bo sa di nos cultura. Participa den e quiz aki cu ta disponibel rib’e pagina di facebook di Post Aruba NV y gana un pakete di stampia y 150 florin cash.
Entre e participantenan cu tin tur of mayoria di contesta corecto lo scoge 3 ganado. Participa awe mes, amplia e conocemento di bo cultura cu Aruba su stampia y bira un di e feliz ganadonan.
E quiz aki lo ta disponibel te dialuna 20 di maart 2017. Participa y demostra cuanto abo sa di nos cultura!


text:
You are here
OCA Tambe A Celebra Dia Di Betico Cu Competencia Pa Nan Jinete Y Amazonanan
ORANJESTAD -- Diabierna ultimo, e organisacion cabillista Arubano, OCA a organisa nan prome competencia di jinete y amazona esaki como e preparacion pa loke ta e mundial di jiniete y amazona 2016 den luna di juli na Puerto Rico.
Aki tambe a celebra e competencia relaciona cu Dia di Betico. Mester bisa cu e competencia tabata tin un bon acohida unda varios jinete y amazona a participa. E juez pa e competencia aki tawata e Sr. Miguel Poleo.
Den e categoria amazona principiante 9-11 a keda como e miho amazona Alina Kock, mientras como jinete principiante 9-11, e prome puesto a bay pa Mathijs Peet. Den e categoria amazona junior 12-14 a keda como e miho Melanie Wever. Esaki tabata e ultimo competencia den e categoria aki, ya cu Melanie a cumpli 15 anja. E demas resultadonan di e competencia ta como lo siguiente Primer: Aaliyah Acosta, Segundo: Elizabeth Johnson, Tercer: Genesis Pieters y Cuarto: Gabriella Piazzi. Pa loke ta e categoria di amazonas hubenil 15-17 a competi shete amazona. E resultado a keda como lo siguiente, como miho a keda Zoey Arends, Primer: Nina van Romondt, Segundo: Noelanie Figaroa, Tercer: Natalia Mouawad, Cuarto: Sanjili Nicholson y Quinto: Selene Boekhoudt. Den e categoria di jinetes hubenil 15-17 nos ta haya como e miho Willem Werleman, Primer: Gianluca Curiel, Segundo: Dwayne Chirino, Tercer: Rodgerson Ras y Cuarto: Dillon Fingal. Den categoria di amazonas aficionadas 21-24 na prome luga a keda Caitlin Ras y den categoria di jinetes aficionados 21-24 a keda como e miho Mark Bruin y prome luga a bay pa Harold Zuleta, cual por cierto mester remarca cu ta despues di 10 anja cu Harold a bolbe bin competi y a haci un tremendo presentacion. Un palabra di pabien di OCA na tur Jinete y Amazona cu a competi, na e majornan y publico cu a bin apoyanan. E siguiente competencia lo ta 18 di maart celebrando e Himno y Bandera 2016.
Un danki sigur na Lotto, e Loteria di Aruba pa medio di Comision di Subsidio cu a subsidia e eventonan deportivo en conexion cu e celebracion riba Dia di Betico. Tur aña mayoria federacion tin riba nan calendario un evento deportivo riba 25 di januari, celebrando asina e fecha natal di e gran estadistica Arubano.
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.


text:
Exitoso simpocio internacional di Aruba Tang Soo Do Bond
Oranjestad, Aruba 26 di april 2017. Den e fin di siman tras di lomba Aruba tabata cede di un simpocio di Tang Soo Do organisa pa Aruba Hapkido Association/Aruba Tang Soo Do Bond. Presente na dicho simpocio tabata e gran maestro Koe Woong Choong di e federacion Mundial di Korea di Tang Soo Do Moo Duk Kwan. Di region Caribe y Latino America grand maestro Pedro Vangas, region Norte America e gran maestro James de Saffold y por ultimo director pa e area di Caribe maestro Luis Raul Torres Melendez. Hunto cu nan un delegacion di (gran) maestronan for di Puerto Rico, Chile, Colombia, Corsow, Panama, Merca y naturalmente Aruba.
Durante di e simpioco a trata varios topico hopi extensivo encuanto planificacion a termino largo y metodologia / didactica di duna les, tambe cooperacionan na Aruba entre estilonan/schoolnan di arte marcial Koreano. Invitadonan special tabata tambe gran maestro Jose (Chaco) Cornelio (Tae Kwondo), Maestro Melvin Rasmijn (Noord Tae Kwon Do Center), maestro Len Johnson y maestro Eric Dania (Aruba Korean Karate Institute Ji Do Kwan). Tambe e parti mas gusta y popular tabata e tayer dunador di maestro Sergio Andres Aroyo Collante di e instituto ‘Aliansa Coreana’ di Bogota, Colombia. Maestro Sergio Andres ta director di dicho instituto caminda ta siña e idioma koreano, cultura y tradicion. Banda di esey dicho instituto ta encarga pa sigui siña yiunan di ehecutivonan di Korea cu ta traha of biba na Colombia e idioma. Mester bisa cu esaki ta e comienso di un colaboracion entre dicho instituto y Aruba. Lo bay sigui traha ariba un programa di cooperacion pa brinda tur participante di diferente arte marcialnan di Korea na Aruba (Tang Soo Do, Tae Kwon Do, Karate Koreano, Hapkido etc.)e oportunidad tambe pa sigui dicho tayernan den futuro pa engrandece nan conocemento di e pais for di unda nan arte ta origina.
Durante e dianan aki a organisa tambe pa e hobennan un torneo chikito y Egg Hunt. A clausura e siman cu examan di Kodanja (examen di dan avansa) caminda e prome Kodan ya a tuma lugar aña pasa juli na Orocovis y Manatina Puerto Rico. Na November benidero lo tuma lugar un Forum na Seoul, Korea caminda lo sigui cu algun punto interesante cu a keda introduci na e simpocio na Aruba.
Un danki sigur na Lotto, e Loteria di Aruba pa medio di Comision di Subsidio cu a subsidia e simpocio internacional di Tang Soo Do organisa pa Aruba Hapkido Association/Aruba Tang Soo Do Bond
Cumprando weganan di Lotto, e Loteria di Aruba bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e Comision di Subsidio.